Diari Oficial de la Generalitat Valenciana


Sumari del DOGV 5217, del 13-03-2006 (2006/2630)

RESOLUCIÓ de 3 de març de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre la Secretaria Autonòmica de Cultura i Política Lingüística de la Conselleria de Cultura, Educació i Esport de la Generalitat Valenciana i l'Institut Nacional d'Administració Pública per a la promoció del coneixement del valencià entre els funcionaris de l'administració General de l'Estat a la Comunitat Valenciana durant l'any 2005.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5217

Data del DOGV
:   13-03-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/2630


Data del document
:   03-03-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * reciclatge professional
    * administració central
    * formació en el lloc de treball
    * llengua regional
    * funcionari
    * ensenyament d'idiomes

RESOLUCIÓ de 3 de març de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni de col·laboració entre la Secretaria Autonòmica de Cultura i Política Lingüística de la Conselleria de Cultura, Educació i Esport de la Generalitat Valenciana i l'Institut Nacional d'Administració Pública per a la promoció del coneixement del valencià entre els funcionaris de l'administració General de l'Estat a la Comunitat Valenciana durant l'any 2005. [2006/2630]  
Subscrit, després de la tramitació prèvia reglamentària, entre la Secretaria Autonòmica de Cultura i Política Lingüística de la Conselleria de Cultura, Educació i Esport de la Generalitat Valenciana i l'Institut Nacional d'Administració Pública, el 9 de desembre de 2005, un Conveni de col·laboració per a la promoció del coneixement del valencià entre els funcionaris de l'administració General de l'Estat a la Comunitat Valenciana durant l'any 2005, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0047/2006, i que figura com a annex d'esta resolució.  
València, 3 de març de 2006.. El director general de Relacions amb les Corts i Secretariat del Govern: Antonio V. Peral Villar.  
CONVENI DE COL.LABORACIÓ ENTRE LA SECRETARIA AUTONÒMICA DE CULTURA I POLÍTICA LINGÜÍSTICA DE LA   
CONSELLERIA DE CULTURA, EDUCACIÓ I ESPORT DE LA GENERALITAT VALENCIANA I L'INSTITUT NACIONAL D'ADMINISTRACIÓ PÚBLICA PER A LA PROMOCIÓ DEL CONEIXEMENT DEL   
VALENCIÀ ENTRE ELS FUNCIONARIS DE L'ADMINISTRACIÓ GENERAL DE L'ESTAT A LA COMUNITAT VALENCIANA   
DURANT L'CWF 2593  
Madrid, 9 de desembre de 2005  
REUNITS  
D'una part, la Sra. Concepció Gómez Ocaña, secretària autonòmica de Cultura i Política Lingüística de la Conselleria de Cultura, Educació i Esport de la Generalitat Valenciana, facultada per a la firma d'este Conveni per acord del Consell de la Generalitat del dia 18 de novembre de 2005.  
D'una altra part, el Sr. Francisco Ramos Fernández-Torrecilla, director de l'Institut Nacional d'Administració Pública (INAP), nomenat per Reial Decret 874/2004, de 23 d'abril de 2004 (BOE de 24 d'abril), facultat per a este acte per la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener.  
Ambdós parts es reconeixen recíprocament la competència per a subscriure el present Conveni, a l'efecte del qual  
EXPOSEN  
Primer  
Que el 28 de desembre de 1995 es va subscriure un Conveni entre l'INAP i la Generalitat Valenciana per a col.laborar en el foment de l'aprenentatge del valencià, amb vigència fins al 31 de desembre de 1997. El dit Conveni s'ha prorrogat automàticament fins al 31 de desembre de 2005, en no haver sigut denunciat expressament per cap de les parts, d'acord amb el que preveu la clàusula sexta d'este.  
Segon  
Que la clàusula tercera de l'esmentat Conveni de col.laboració establix que les aportacions de cada una de les institucions que firmen el Conveni per al finançament dels cursos de valencià dirigits al personal al servici de l'administració General de l'Estat a la Comunitat Valenciana es fixaran anualment a través d'un acord que se subscriuria en desplegament de l'esmentat Conveni.  
Tercer  
Que, segons el programa anual d'activitats presentat per la Comissió constituïda de conformitat amb la clàusula quinta del Conveni citat per al seguiment i impuls de les activitats que són objecte, ambdós Institucions aproven la realització dels cursos de promoció dels coneixements del valencià per a personal al servici de l'administració General de l'Estat a la Comunitat Valenciana durant l'any 2005.  
Quart  
Que, amb data de 31 de març de 2005, va resultar aprovat per la Comissió General per a la Formació Contínua, el Pla de Formació Interadministratiu d'Idiomes, que conté les accions formatives per a fomentar el coneixement de les llengües cooficials en els funcionaris de l'administració General de l'Estat destinats en dependències ubicades en territori de les comunitats autònomes que tinguen cooficialitat lingüística.  
Per tot el que s'ha exposat anteriorment, ambdós institucions acorden subscriure les següents:  
CLÀUSULES  
Primera. Objecte  
L'objecte del present Conveni és la cooperació de les institucions firmants per a la formació i capacitació en idioma valencià del personal de l'administració General de l'Estat que presta servici en l'àmbit territorial de la Comunitat Valenciana.  
Segona. Obligacions assumides per les parts  
La Conselleria de Cultura, Educació i Esport de la Generalitat Valenciana, a través de la Secretaria Autonòmica de Cultura i Política Lingüística, organitzarà els cursos i activitats formatives en idioma valencià destinats al personal pertanyent a l'administració General de l'Estat a València, i facilitarà els recursos humans, materials i tècnics per a garantir la convocatòria, l'organització i la realització d'eixes activitats formatives i cursos.  
Tercera. Finançament i forma de pagament  
L'import de l'aportació de l'INAP ascendix a cent trenta-sis mil nou euros i setanta-quatre cèntims (136.009,74 euros), i s'imputarà al subconcepte 226.04 del seu pressupost de gastos vigent. Es farà efectiva una vegada firmat el Conveni, per mitjà de transferència bancària al compte de la Generalitat Valenciana núm. 0914.9373.99.259.8719240 del Banc d'Espanya.  
Quarta. Justificació dels gastos  
La Secretaria Autonòmica de Cultura i Política Lingüística de la Generalitat Valenciana presentarà a l'INAP, abans del 31 de desembre de 2005, una memòria justificativa que descriga les activitats realitzades a càrrec de l'aportació econòmica de l'INAP, i un certificat expedit per l'òrgan gestor segons el model que s'adjunta com a annex I, en el qual s'acrediten els gastos executats a càrrec de la dita aportació econòmica.  
Quinta. Seguiment de l'execució del Conveni  
Es constituirà una Comissió de Seguiment i impuls del present Conveni, composta per dos representants de cada una de les parts firmants, la competència principal de la qual serà la proposta del pla anual de formació en idioma valencià.  
Per part de l'INAP, els representants seran el seu director o persona en qui este delegue i un altre representant que resulte designat; per part de la Generalitat Valenciana, seran la secretària autonòmica de Cultura i Política Lingüística i un altre representant a designar.  
Sexta. Naturalesa  
El present Conveni té naturalesa administrativa, i en la seua interpretació i desenvolupament regix l'ordenament juridicoadministratiu, amb exprés acatament de les parts a la jurisdicció contenciosa administrativa.  
En tot cas, i, de conformitat amb l'art. 3.2 del Text Refós de la Llei de Contractes de les Administracions Públiques, Reial Decret Legislatiu 2/2000 de 16 de juny de 2000 (BOE de 21 de juny), els dubtes i llacunes que en l'execució o interpretació del present Acord de Col.laboració puguen suscitar-se, es resoldran aplicant els principis continguts en l'esmentada Llei.  
Sèptima: Duració  
El present Conveni produirà efectes des del moment de la seua firma fins al 31 de desembre de 2005, i com que el seu objecte està inclòs dins del Pla Interadministratiu de Formació corresponent a l'exercici 2005, li serà aplicable el que establix el segon paràgraf de l'article 7.2 de l'Orde APU/4217/2004, de 22 de desembre, per la qual s'establixen les bases reguladores per al desenvolupament de plans de formació.  
La denúncia del Conveni no afectarà la realització de les activitats formatives en curs, que seguiran desenvolupant-se fins a la seua conclusió en les condicions pactades.  
El director de l'Institut Nacional d'Administració Pública: Francisco Ramos Fernández-Torrecilla  
La secretària autonòmica de Cultura i Política Lingüística de la Conselleria de Cultura, Educació i Esport de la Generalitat Valenciana: Concepció Gómez Ocaña.  
ANNEX I MODEL DE CERTIFICACIÓ A EXPEDIR  
Sr./Sra. ...., en la seua condició de .... (càrrec que ostenta)  
Certifica que de la quantitat rebuda de l'Institut Nacional d'Administració Pública (INAP) corresponent a l'Acord de Col.laboració per a la promoció del coneixement del valencià entre els funcionaris de l'administració General de l'Estat destinats a la Comunitat Valenciana durant l'exercici econòmic 2005, per un import de ... euros, s'han realitzat gastos per un import total de ... ( ),  
(detall quantitat gastada en lletra i en número)  
per la impartició de ... accions formatives que ha comportat la participació de ... alumnes formats en un total de ... hores lectives, i que justifiquen l'aplicació dels fons rebuts.  
I perquè conste, i als efectes oportuns, s'expedix la present certificació a ..., ... de ..... de 200....